Leppävesi

Leppävesi on taajama Laukaan kunnassa Keski-Suomessa. Leppävesi sijaitsee Jyväskylän rajan vieressä. Leppävesi on kasvanut voimakkaasti 2010-luvulla, koska taajamaan on muuttanut asukkaita Jyväskylän puolelta.Leppävesi (Arkistoitu versio) Vuonna 2022 Leppäveden asukasluku oli 3 381.https://www.laukaa.fi/asukkaat/kunta-ja-paatoksenteko/tietoa-laukaasta/tilastotietoa-laukaan-kunnasta/ Alueen rakennuskanta koostuu lähinnä rivi- ja omakotitaloista. Leppäveden taajaman itäpuolitse kulkevat sekä Jyväskylä–Haapajärvi-rata että Seututie 637.

Leppäveden rautatieasema kuului vuonna 1898 avatun Jyväskylän ja Suolahden välisen radan ensimmäisiin liikennepaikkoihin. Asemarakennus tehtiin arkkitehti Bruno Granholmin laatimien V luokan aseman tyyppipiirustusten mukaan ja sitä laajennettiin vuonna 1917. Leppäveden asema muutettiin miehittämättömäksi rautatieliikennepaikaksi vuonna 1969, henkilöliikenne lopetettiin vuonna 1984 ja liikennepaikka lakkautettiin vuonna 1985. Henkilöliikenne koko rataosalla lopetettiin vuonna 1987.Jussi Iltanen: Radan varrella: Suomen rautatieliikennepaikat (2. painos), s. 208. Helsinki: Karttakeskus, 2010. . 

Leppäveden tunnettuja henkilöitä ovat olleet ministeri Vihtori Vesterinen ja kansanedustaja Paavo Vesterinen. Leppävedellä toimii urheiluseura Leppäveden Leppä, jonka lajeina ovat muun muassa jalkapallo, salibandy ja lentopallo.

Leppävedellä toimii päiväkoti. Leppävedellä on lisäksi kaksi koulurakennusta: Leppäveden ”uudessa koulussa” järjestetään opetusta esikoululaisille ja peruskoulun luokille 1–3, ja Leppäveden ”vanhassa koulussa” opetetaan luokkia 4–6.
 Leppäveden liikuntapuisto 
Leppävedelle on rakennettu vuodesta 2019 alkaen isohko liikuntapuisto. Sen läheisyydessä sijaitsevat lisäksi alueen hiihtoladut ja pururata sekä frisbeegolf-rata. 

 Kuvia 

 Lähteet 

Luokka:Laukaan kylät
Luokka:Keski-Suomen maakunnan taajamat